সতীশরঞ্জন দাশ
সতীশরঞ্জন দাশ ( ২৭ জুন, ১৮৭০ – ২৬ অক্টোবর, ১৯২৮) ছিলেন অবিভক্ত বাংলার অ্যাডভোকেট জেনারেল এবং বড়লাটের এক্সিকিউটিভ কাউন্সিলের আইনি সদস্য। কিছু সময়ের জন্য তিনি ভারত স্কাউট অ্যান্ড গাইডস্ এবং লজ অফ গুড ফেলোশিপের কোষাধ্যক্ষ, বাংলার সংস্কারবাদী সংগঠন ব্রাহ্মসমাজের বিশিষ্ট সদস্য ছিলেন তিনি। সতীশরঞ্জন দাশ মধ্যপন্থী ভারতীয় জাতীয়তাবাদী দলের একজন হয়ে বৃটিশদের ধাঁচে ভারতে এক আবাসিক পাবলিক স্কুল প্রতিষ্ঠা করতে চেয়েছিলেন। তার মৃত্যুর পর অবশ্য দ্য দুন স্কুল প্রতিষ্ঠিত হয়।